CELEX: 32004M3368
Language: fi
Date: 2004-04-01 00:00:00
Title: Neuvoston asetukseen (ETY) N:o 4064/89 perustuva komission päätös (tehty 01/04/2004) keskittymän (Asia N:o COMP/M.3368 - CD&R FUND / VWR) julistamisesta yhteismarkkinoille soveltuvaksi.  (Ainoastaan englanninkielinen teksti on todistusvoimainen)

Avis juridique important

|

52004XC0414(02)

Ranskan tekemät muutokset Ranskan ja Yhdistyneen kuningaskunnan välistä säännöllistä lentoliikennettä koskevaan julkisen palvelun velvoitteeseen  

Virallinen lehti nro C 089 , 14/04/2004 s. 0008 - 0008

Ranskan tekemät muutokset Ranskan ja Yhdistyneen kuningaskunnan välistä säännöllistä lentoliikennettä koskevaan julkisen palvelun velvoitteeseen(2004/C 89/04)1. Ranska on päättänyt muuttaa säännöllistä lentoliikennettä koskevaa julkisen palvelun velvoitetta, jonka se on asettanut yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti reitille Dijon (Longvic)-Lontoo (Heathrow/Gatwick/Stansted/City Airport/Luton). Kyseinen julkisen palvelun velvoite on julkaistu 15. syyskuuta 1995 Euroopan yhteisöjen virallisessa lehdessä C 240.2. Julkisen palvelun velvoitteeseen liittyvät vaatimukset reitillä Dijon (Longvic)-Lontoo (Heathrow/Gatwick/Stansted/City Airport/Luton) ovat seuraavat:Vuorojen vähimmäismääräReitillä on lennettävä vähintään yksi edestakainen lento päivässä:- joka päivä lentoliikenteen kesäaikataulukauden aikana,- neljänä päivänä viikossa lentoliikenteen talviaikataulukauden aikana.Reittiä on liikennöitävä ilman välilaskuja Dijonin ja Lontoon välillä.Käytettävät ilma-alustyypit ja kapasiteettiLennot on liikennöitävä ilma-aluksella, jonka matkustamo on paineistettu ja jossa on vähintään 100 matkustajapaikkaa.Lentojen myyntiLentoja on myytävä vähintään yhden tietokonepohjaisen varausjärjestelmän kautta.Palvelun jatkuvuusSuoraan lentoliikenteen harjoittajasta johtuvista syistä peruutettujen lentojen määrä ei saa ylittää vuoden aikana kolmea prosenttia suunnitelluista lennoista, jollei kyse ole ylivoimaisesta esteestä. Lentoliikenteen harjoittaja saa keskeyttää lentoliikenteen ainoastaan, jos se on ilmoittanut tästä vähintään kuusi kuukautta etukäteen.Yhteisön lentoliikenteen harjoittajille annetaan tiedoksi, että liikenteen harjoittaminen kyseisellä reitillä julkisen palvelun velvoitteeseen liittyviä vaatimuksia noudattamatta voi johtaa hallinnollisiin ja/tai oikeudellisiin seuraamuksiin.